Lav et referat af nedenstående tekst:

Tekst:
Med udsigt til op mod 100.000 ukrainere i Danmark som følge af Ruslands invasion af Ukraine vil der komme pres på boligmarkedet. I Aalborg Kommune forventer man at skulle finde husly til cirka 4400 ukrainere, hvis regeringens forudsigelse er korrekt. Lige nu er kommunen ved at undersøge muligheden for at oprette et eller to modtagecentre. Centrene vil dog kun kunne huse mellem 500 og 600 personer, og derfor beder rådmanden for Job og Velfærd, Nuuradiin S. Hussein (S), private udlejere om hjælp. - Vi ved, at mange private udlejere er interesserede i at hjælpe i den nuværende situation, så det er vigtigt for os, at de henvender sig, så vi kan få en dialog om et samarbejde, siger rådmanden. Udfordring at finde billige lejemål En af de helt store udfordringer er at finde lejemål, som de fordrevne ukrainere har råd til. Mange kommer til landet som eneforsørgere, fordi manden er blevet tilbage i Ukraine. - Det kan være en udfordring i forhold til økonomien, men omvendt måske give nogle muligheder for at to veninder for eksempel går sammen om at dele en lejlighed. Det er noget af det, som vi vil arbejde med, siger Nuuradiin S. Hussein. Mandag mødes rådmanden med de almene boligforeninger i kommunen for at tale om mulighederne for at skaffe tag over hovedet til ukrainerne. Der er brug for alle typer boliger. Hvis man har et lejemål, som kan indgå i puljen af boliger til ukrainske flygtninge, skal man kontakte Aalborg Kommunes boliganvisning.

Referat:
Kommunen vil gerne i dialog med private udlejere, der kan huse fordrevne ukrainere.